open-index/open-wikipedia-markdown huggingface dataset:
Palettikääpiöahven

**Palettikääpiöahven**  (*Apistogramma panduro*) on pieni kirjoahven. Se on löydetty vasta 1997. Kalaa kasvatetaan akvaarioissa. 

## Koko ja ulkonäkö
Palettikääpiöahven kasvaa noin viisi senttiä pitkäksi. Keltaisenharmaalla pohjavärillä on selvärajaisia värialueita: musta raita kulkee silmän läpi, kirkkaan sininen läikkä sen takana, pyrstössä voimakasta punaista. Keltainen alue naaraan etuselässä on hiukan epämääräisempi. Naaraalla on kyljessä toinen raita joka ulottuu vatsaan asti, koiraalla vain läikkä kyljessä.
## Alkuperä
Palettikääpiöahvenia tavataan luonnossa Etelä-Amerikassa.

## Käyttäytyminen ja lisääntyminen
Palettikääpiöahvenia pidetään pareittain. Se on vilkas kala ja voi olla kokoonsa nähden melko aggressiivinenkin,  varsinkin kutuaikana.
## Ravinto
Palettikirjoahven on kaikkiruokainen ja tarvitsee myös kasvisravintoa.

## Lähteet

## Aiheesta muualla
*Sanna Vihavainen
Perjantai 13. päivä, osa 5 – uusi alku

**Perjantai 13. päivä, osa 5 – uusi alku** (*Friday the 13th: A New Beginning*) on kauhuelokuva vuodelta 1985, osa ''Perjantai 13.'' -sarjaa. Elokuvan nimi ”uusi alku” viittaa siihen, että edellistä osaa markkinoitiin sarjan lopetusosana. Elokuvaa levitettiin Suomessa vain DVD:llä. 

## Juoni

Tommy Jarvis tappoi Jason Voorheesin, kylmäverisen tappajan 5 vuotta aikaisemmin, tai ainakin kaikki luulivat niin. Tommy on hankkiutunut mielenterveydelliseen hoitoon Jasonin aiheuttamien traumojen takia. Laitoksessa sattuu välikohtaus jossa ärsyyntynyt potilas tappaa toisen kirveellä. Tämän jälkeen ihmisiä alkaa kadota ja kuolla. Lopulta murhaajaksi paljastuukin ambulanssimies Roy Burns, joka vain esiintyi Jasonina, koska oli mennyt sekaisin nähtyään kuolleen poikansa ruumiin. Fanit olivat äänestäneet tämän elokuvan huonoimmaksi ja olivat katkeria tästä juonenkäänteestä.
Satelliitti (täsmennyssivu)

**Satelliitti** voi tarkoittaa seuraavia asioita:

*keinotekoinen satelliitti eli ihmisen Maan kiertoradalle lähettämä kappale
**Tietoliikennesatelliitti eli erityisesti tietoliikennettä varten rakennettu satelliitti
**Kaukokartoitussatelliitti, esimerkiksi sääsatelliitti tai vakoilusatelliitti
*luonnollinen satelliitti eli jokin luontaisesti kiertoradalla oleva kappale (esimerkiksi planeetta, kuu, asteroidi tai komeetta)
*satelliitti, satelliittivaltio, virallisesti itsenäinen, mutta käytännössä jostakin toisesta valtiosta poliittisesti riippuvainen valtio
*Satelliitti, Yö-yhtyeen studioalbumi
*Satelliitti, Tuulin kappale Salaisuudet-albumilta
Mauga Silisili

**Mauga Silisili** on vuori Samoalla ja maan korkein kohta. Silisili sijaitsee keskellä Savai’in saarta ja sen korkeus on 1&nbsp;858 metriä.

## Katso myös
*Luettelo maiden korkeimmista kohdista

## Lähteet
Carl Albert

**Carl Bert Albert** (10. toukokuuta 1908 North McAlester, Oklahoma – 4. helmikuuta 2000 McAlester, Oklahoma)  oli yhdysvaltalainen lakimies ja demokraattipoliitikko. Hän edusti Oklahomaa Yhdysvaltain edustajainhuoneessa 1947–1977, ja toimi edustajainhuoneen puhemiehenä 1971–1977. Albert opiskeli Rhodes Scholarship -stipendillä Oxfordin yliopistossa.

Hänet valittiin edustajainhuoneen enemmistöjohtajaksi 1961, ja hän vaikutti erityisesti terveydenhoitolainsäädäntöön. Puhemieheksi hänet valittiin John William McCormackin jäätyä eläkkeelle. 

Albert päätti jäädä eläkkeelle kongressista sen jälkeen, kun hänen nimensä oli vedetty mukaan niin kutsuttuun Koreagate-skandaaliin, jossa Etelä-Korean epäiltiin yrittäneen lahjoa useita yhdysvaltalaisia poliitikkoja. Albertiin skandaali liittyi hänen avustajansa Suzi Park Thomsonin kautta, jonka epäiltiin toimineen Etelä-Korean tiedustelupalvelu KCIAN:n hyväksi. Thomson kiisti syytökset eikä häntä vastaan nostettu syytteitä, mutta syytökset aiheuttivat silti hankaluuksia Carl Albertille. Avustajaansa kohdistuvien syytösten lisäksi Albert oli kongressissa toimiessaan ottanut vastaan noin 6 000 dollarin arvosta Etelä-Korean hallituksen antamia lahjoja, jotka hän kuitenkin luovutti lain edellyttämällä tavalla liittovaltion General Services Administration -virastolle.

## Lähteet

## Aiheesta muualla

*Henkilöartikkeli kongressin sivuilla
*Oklahoman yliopiston Carl Albert -keskus
Juovakääpiöahven

**Juovakääpiöahven**  (*Apistogramma trifasciata*) on pieni kirjoahven.

## Koko ja ulkonäkö
Juovakääpiöahvenen suurin koko on 4–5&nbsp;cm, naaraat ovat pienempiä kuin koiraat. Kalan normaali yleisväri on vaaleanharmaa, kyljessä selvä leveä musta vaakaraita. Koiras hohtaa sinisävyisenä, naaras muuttuu kutuvalmiina keltaiseksi.

## Alkuperä
Juovakääpiöahvenia tavataan luonnossa Etelä-Amerikassa: Paraguay- ja Rio Gueapore -joissa.

## Käyttäytyminen
Juovakääpiöahvenet ovat haaremikaloja; yleensä pidetään kahta naarasta yhtä koirasta kohden. Samassa akvaariossa voi pitää pieniä, rauhallisia kaloja.

## Vesiolot
Veden on pH-arvon on oltava noin 6,5 ja lämpötilan 20–28&nbsp;°C. Akvaarion on hyvä olla vähintään 60&nbsp;cm pitkä.

## Lähteet

## Aiheesta muualla
*
*Akvaario Laakso (kuva naaraasta)
Tšogha Zanbil

**Tšogha Zanbil** () on muinaisen Elamin kuningaskunnan pyhän kaupungin rauniot Iranissa, Khūzestānin maakunnassa. Tšogha Zanbililin zikkurat on Iranin ainoa jäänne Elamin kuningaskunnasta ja kokonaisuudessakin merkittävimpiä jäänteitä. Rauniot on listattu Unescon maailmanperintöluetteloon. 

Kaupunki ja zikkurat rakennettiin noin 1250 eaa. Ne rakennutti Elamin kuningas Untaš-Napiriša ja kaupunki tunnettiin tuolloin nimellä *Dur Untaš*. Ziggurat oli kooltaan 105 metriä × 105 metriä ja korkeudeltaan luultavasti 52 metriä. Rakennuksessa oli viisi tasoa, ja huipulla oli Inšušinakille pyhitetty temppeli. Kaupungin rakentamisessa oli mukana kymmeniätuhansia työmiehiä muurareista arkkitehteihin. Rakennukseen käytettiin miljoonia tiiliä ja 5&nbsp;000 kiveen on kirjoitettu elamilaista kirjoitusta. Koristuksia on tehty kuparista, ja osa muurista on lasitettu lapislatsulilla. 

Vaikka kaupunkia ei saatu koskaan valmiiksi, se oli elamilainen temppeli 700 vuoden ajan. Assyrian kuningas Assurbanipal tuhosi rakennuksen vuonna 650 eaa.

## Lähteet

## Aiheesta muualla

*Tchogha Zanbil UNESCOn sivuilla  
*Virtuaalinen kierros Tšogha Zanbiliin
Työolosuhteiden järjestelytuki

**Työolosuhteiden järjestelytuki** on työnantajalle maksettavaa rahallista tukea vajaakuntoisen työntekijän työnteon edistämiseen. Tukirahaa voidaan käyttää työkoneisiin ja laitteisiin, menetelmien muuttamiseen ja olosuhteiden parantamiseen. Rahallista tukea saa myös vajaakuntoista avustavan työntekijän antamaan apuun. Järjestelytuki kuuluu perinteisiin kuntoutuksen menetelmiin, ja sen avulla pyritään helpottamaan tai poistamaan vammaisuudesta aiheutuvia työnteon haittatekijöitä tai työympäristöesteitä. Tukea maksaa Työ- ja elinkeinotoimisto hakemuksesta.
__NOTOC__
## Säädökset ja ohjeet

Määräykset tuesta sisältyvät valtioneuvoston asetukseen 1346/2002. Vuonna 2007 järjestelytuki on 2&nbsp;500 euroa tuettua henkilöä kohti, mutta jos tuettava henkilö on vaikeavammainen, tuen suuruus on 3&nbsp;500 euroa. Avustajan palkkakustannusten tuki on 250 euroa kuukaudessa, vaikeavammaista avustavan henkilön tuki on 350 euroa kuukaudessa. Avustajan palkkaan saa tukea enintään vuoden ja vaikeavammaisen henkilön tarvitsemaan apuun kaksi vuotta. Järjestelytuen myöntämiseksi tarvitaan lääkärinlausunto työntekijän työkyvyn rajoituksista. Lisäksi tarvitaan työterveyshuollon tai työsuojeluviranomaisen arvio järjestelyjen tarpeellisuudesta.  

## Kehittämistarpeet

Asiaa selvittävän työryhmän mukaan järjestelytukena annettava rahamäärä on usein riittämätön, eikä etuudesta myöskään ole tiedotettu kovin aktiivisesti. Järjestelytuen käyttöön liittyvistä esteitä tulisi tehdä selvitys, ja lisäksi tulisi selvittää, miten järjestelytukena toteutettu toisen henkilön antama apu ja vammaispalvelulain mukainen henkilökohtaisen avustaja sopivat yhteen.

## Sosiaalinen yritys
Sosiaaliset yritykset työllistävät vajaakuntoisia, ja niille maksetaan tästä korvausta. Niiden toiminta perustuu lakiin sosiaalisista yrityksistä 1351/2003.

## Lähteet

## Aiheesta muualla
*Sosiaalinen yritys Työ- ja elinkeinoministeriön sivuilla
Henri Heinäheimo

**Henri Juhani Heinäheimo** (s. 2. helmikuuta 1980 Alahärmä) on suomalainen pesäpalloilija. Hän edustaa Seinäjoen Jymy-Jusseja ja pelasi kesällä 2013 seuran ykköspesisjoukkueessa. Hänen kasvattajaseuransa on Seinäjoen Maila-Jussit. Heinäheimo pelasi ulkokentällä linjapelaajana, sisäpelissä vaihtajana/kotiuttajana. Ammatiltaan hän on insinööri.
Kaudella 2023 Heinäheimo palasi eläkkeeltä pelaamaan Nurmon Jymyn maakuntasarjajoukkueeseen.

## Saavutukset
### Pelaajana
* 3 SM-pronssia: 2004, 2006, 2008
* 1 Itä-Länsi-ottelu: 2008

## Lähteet
Stefan Hula (nuorempi)

**Stefan Jarosław Hula** (s. 29. syyskuuta 1986 Szczyrk) on puolalainen mäkihyppääjä, joka kuuluu Puolan A-maajoukkueen hyppääjiin. Hänen nykyinen seuransa on KS Eve-nement Zakopane. 

Hula oli mukana talviolympialaisissa 2006, jossa hän oli pienen mäen kilpailussa 29:s ja joukkuekilpailussa viides. Liberecin MM-kilpailuissa 2009 hän sijoittui normaalimäessä 26:nneksi ja joukkuekilpailussa neljänneksi. Vancouverin olympialaisissa 2010 hän oli suurmäessä 19:s, normaalimäessä 31:s ja joukkuekilpailussa kuudes. Oslon MM-kilpailuissa 2011 hän sijoittui suurmäessä 33:nneksi sekä joukkuekilpailuissa neljänneksi ja viidenneksi. Lentomäen MM-kilpailuissa hän saavutti Oberstdorfissa 2018 joukkuepronssia ja oli henkilökohtaisessa kilpailussa kolmastoista. Pyeongchangin olympialaisissa 2018 hän sai joukkuekilpailussa pronssia, oli normaalimäessä viides ja suurmäessä viidestoista. Seefeldin MM-kilpailuissa 2019 hän sijoittui normaalimäessä 12:nneksi.

Nuorten maailmanmestaruuskilpailuissa Strynissä 2004 hän kuului Puolan hopeajoukkueeseen ja oli henkilökohtaisessa kilpailussa kolmastoista. 

Hula osallistui maailmancupin henkilökohtaiseen kilpailuun  ensimmäisen kerran Innsbruckissa tammikuussa 2006. Ensimmäiset maailmancup-pisteensä hän sai oltuaan muutamaa viikkoa myöhemmin Zakopanen kilpailussa 22:s. Kymmenen parhaan joukkoon hän sijoittui ensimmäisen kerran oltuaan kymmenes Sapporossa tammikuussa 2009. Parhaimmillaan hän on sijoittunut neljänneksi Zakopanessa tammikuussa 2018.

Hulan isä Stefan on entinen yhdistetyn hiihtäjä.

## Lähteet

## Aiheesta muualla
* http://hosted.ap.org/dynamic/files/olympics/2006/x_605091.html?SITE=MABODOLY&SECTION=OLYMPICS
Rochester (Minnesota)

** Rochester** on kaupunki Minnesotan osavaltiossa Yhdysvalloissa. Vuoden 2020 väestötilaston mukaan Rochesterissa oli 121&nbsp;395 asukasta, joten se on Minnesotan kolmanneksi suurin kaupunki. 

Rochesterissa sijaitsee Mayo Clinic, yksi Yhdysvaltojen tunnetuimmista sairaaloista. Rochester on myös IBM:n suurimpien toimistojen kotipaikka.

Kaupunki on perustettu vuonna 1864 sioux-intiaanien maille. 

## Lähteet

## Aiheesta muualla

*Virallinen kotisivu 
*Rochester Area Chamber of Commerce
*Rochester, matkailusivu
*kaupunginkirjasto 
*tilastoja rikoksista
Murheenkryynin poika

**Murheenkryynin poika** on Aarne Laineen ohjaama komedia vuodelta 1958. Se on lajityypiltään sotilasfarssi ja suoranaista jatkoa 20 vuotta aiemmin valmistuneelle Suomen ensimmäiselle sotilasfarssille, Yrjö Nortan ja Toivo Särkän ohjaamalle *[[Rykmentin murheenkryyni (vuoden 1938 elokuva)|Rykmentin murheenkryyni]]lle*, jonka senkin käsikirjoitus oli Toivo "Topias" Kauppisen. 

Elokuva oli näyttelijä Aarne Laineen viimeinen ohjaus. Edellisen elokuvan näyttelijöistä mukana on ainakin Siiri Angerkoski, jälleen samassa roolissa Mimmi Aaltosena, mutta mukana on monia suomalaisen elokuvan kärkinimiä, joskaan tuolloin vielä ei niin merkittäviä näyttelijöitä. Monet elokuvan näyttelijät ovat Tampereelta, etenkin Veikko Sinisalo, Veijo Pasanen, Ritva Valkama ja Vili Auvinen. 

Elokuvan katsojamäärät jäivät vuoden keskitasoa tuntuvasti alhaisemmiksi. 

## Juoni
Entisen rykmentin murheenkryynin eli pienviljelijä Hemminki Aaltosen (Uljas Kandolin) ja vaimonsa Mimmin (Siiri Angerkoski) poika Heikki Hemminki (Veikko Sinisalo) valmistautuu armeijapalvelukseensa. Poika on kuin mallisotilas, kunnes kasarmille saapuu melkein samanniminen alokas Heikki Anselmi Aaltonen (Veijo Pasanen), viaton kirjakauppa-apulainen. Kirjakauppa-apulainen ei välitä paljoa armeijasta ja ei osaakaan paljoa mitään. Kahden lähes samannimisen Aaltosen välille syntyy sekaannuksia ja erehdyksiä, siksi Hemminki ja Mimmi saapuvat kasarmille asiaa selvittelemään.

## Arvioita
Elokuvaa on luonnehdittu 2000-luvun kritiikeissä heikoksi sotilasfarssiksi ja "umpikiltiksi ja pöllöksi", ja sen vitsejä venytetään pitkään ja puuduttuvasti. Jo aikalaiskritiikki ruttasi käsikirjoituksen ja ohjauksen, mutta näyttelijät saivat tuolloin kiitosta, samoin kuvaaja Olavi Tuomen työ on nostettu esiin.

## Näyttelijät

## Lähteet

## Aiheesta muualla
*
Idmon

**Idmon** () oli kreikkalaisessa mytologiassa argonauttien mukana ollut tietäjä. Hänen vanhemmikseen mainitaan Kyrene ja itse Apollon tai kuolevainen Abas.

Idmon tiesi kuolevansa argonauttien retkellä, mutta liittyi silti mukaan. Hän sai surmansa villikarjun hyökättyä hänen kimppuunsa. Taru kertoo, että Apollon käski boiotialaisia rakentamaan kaupunkinsa Idmonin hautapaikalla kasvavan villin oliivipuun ympärille ja pitämään häntä kaupunkinsa suojelijana, mutta nämä eivät tehneet niin.

## Idmon, Aigyptoksen poika
Idmon, Aigyptoksen ja Gorgon poika, joka meni naimisiin Pylargen, Danaoksen ja Pierian tyttären, kanssa. Hänen morsiamensa surmasi hänet hääyönä.

## Lähteet
Abas

**Abas** (, ) viittaa seuraaviin mytologian hahmoihin:

## Kreikkalainen mytologia
* Abas, Lynkeuksen poika ja Argoksen kuningas
* **Abas**, argoslainen tietäjä, Melampuksen ja Ifianassan poika
* **Abas**, Diomedeen seuralainen, jonka Afrodite muutti joutseneksi.
* **Abas**, joka osallistui taisteluun Perseuksen ja Andromedan hääaterian aikana
* **Abas**, Metaneiran poika, jonka Demeter muutti liskoksi.

## Roomalainen mytologia
* **Abas**, kahden Aineiaan ystävän nimi, joista toinen oli troijalainen ja toinen etruski

## Lähteet
Madonna (VHS)

**Madonna** on yhdysvaltalaisen poplaulaja Madonnan ensimmäinen VHS-julkaisu. Se on julkaistu VHS-kasettina, Betamax-kasettina sekä myös laser- ja VHD-levynä. Se julkaistiin 4. marraskuuta 1984. Se sisältää Madonnan neljä musiikkivideota.

## Sisältö

# "Burning Up" 4:00 
# "Borderline" 3:55 
# "Lucky Star" 5:04 
# "Like a Virgin" 3:39 

## Lähteet
The Virgin Tour Live

**The Virgin Tour Live** on yhdysvaltalaisen poplaulaja Madonnan ensimmäinen konserttinauhoitus. Se sisältää Madonnan konsertin hänen The Virgin Tour kiertueeltaan. Se on julkaistu ainoastaan VHS:nä.

## Sisältö

* "Dress You Up"
* "Holiday"
* "Into the Groove"
* "Everybody"
* "Angel"
* "Gambler"
* "Borderline"
* "Lucky Star"
* "Crazy for You"
* "Over and Over"
* "Burning Up"
* "Like a Virgin"
* "Material Girl"
## The Virgin Tour

The Virgin Tour oli Madonnan ensimmäinen konserttikiertue. Se sisälsi esiintymiset kaikissa tärkeimmissä Yhdysvaltain kaupungeissa sekä Kanadan suurimmassa kaupungissa, Torontossa. Kaikki 17&nbsp;162 lippua New Yorkin legendaariseen Radio City Music Hall -konserttiin myytiin ennätysnopeasti, 34 minuutissa. Kaikki muutkin konsertit myytiin täyteen, monet niistä vain muutamissa tunneissa.

## Aiheesta muualla

The Virgin Tour Madonnan virallisilla kotisivuilla
Stefan Hula

**Stefan Hula** on seuraavien henkilöiden nimi:

*Stefan Hula (1947–2025), puolalainen yhdistetyn hiihtäjä
*Stefan Hula (s. 1986), puolalainen mäkihyppääjä.
Punasuppusuu

**Punasuppusuu** (*Nannostomus beckfordi*) on sukkulatetrojen heimoon kuuluva kala. Sitä kutsutaan joskus myös **suppusuuksi**. 

## Koko ja ulkonäkö
Punasuppusuu kasvaa 6 senttimetrin mittaiseksi. Sen kyljessä on musta vaakaraita, muuten kalan yleisväri on kullanruskea. Pyrstön tyvessä ja mustan raidan alapuolella on hiukan punaista.

## Alkuperä
Punasuppusuu on kotoisin Etelä-Amerikasta.

## Käyttäytyminen ja lisääntyminen
Punasuppusuu on parvikala, ja parvessa pitää olla vähintään kuusi, mielellään kymmenen yksilöä. Akvaariossa pitäisi olla tumma pohja ja paljon kasveja. Akvaariolla olisi hyvä olla kokoa vähintään 60 litraa kymmenen kalan pikku parvelle. Punasuppusuilla on mielenkiintoinen pörräävä kolibrimainen uintitapa: välillä ne pörräävät paikoillaan ja sitten taas liikkuvat jonkin matkaa eteenpäin, ja sitten taas pörräävät paikoillaan. Punasuppusuu on ainoa suppusuulaji, joka lisääntyy melko helposti kotiakvaariossa, kunhan olosuhteet ovat sille mieleiset. Punasuppusuut jättävät kudun oman onnensa nojaan heti kutemisen jälkeen.

## Vesiolot ja ravinto
Punasuppusuulle sopii pehmeä ja hapan vesi, jonka pH:n pitäisi olla alle 7. Se syö luonnossa hyönteisiä, eikä voi akvaariossa hyvin pelkällä kuivaruoalla, vaan tarvitsee pakasteruokaa tai eläviä hyönteisiä. 

## Lähteet

## Aiheesta muualla
*Veden Alla
Äkkikuolema (elokuva)

**Äkkikuolema** () on vuonna 1995 ensi-iltansa saanut toimintaelokuva. Elokuvan ohjasi Peter Hyams ja pääosassa on Jean-Claude Van Damme.

## Juoni
Entinen palomies Darren McCord vie kaksi lastaan seuraamaan NHL:n Stanley Cup -finaalia, jossa vastakkain ovat Pittsburgh Penguins ja Chicago Blackhawks. Hän työskentelee ottelun aikana paloturvallisuustarkastajana. Kenenkään tietämättä pahamaineinen terroristijoukkio on kaapannut jäähallin valtaansa. Ryhmää johtava Joshua Foss pitää Yhdysvaltain varapresidenttiä, sekä hänen vieraitaan panttivankina. Uhaten samalla tappaa heidät mikäli Fossin pankkitileihin ei makseta vaatimaansa summaa kolmen erän aikana. McCord lähtee pysäyttämään Fossia ja hänen tappavaa ryhmäänsä saadessaan kuulla tyttärensä olevan yksi panttivangeista.

## Näyttelijät

## Vastaanotto
*DVD-oppaan* Ilkka Juuso pitää elokuvaa ohjaajaltaan puo­li­vil­lai­sena mutta kuitenkin palkitsevan napakkana suorituksena, joka on ottanut vaikutteita *[[Die Hard]]* -sarjasta ja *[[Ihmemies MacGyver|Ihmemiehestä]]*. Hän antaa *Äkkikuolemalle* kolme tähteä viidestä.
## Lähteet

## Aiheesta muualla
* Leffatykin arvostelu
Suomen Luonto

**Suomen Luonto** on Suomen luonnonsuojeluliiton julkaisema luontoon ja luonnonsuojeluun keskittyvä aikakauslehti. Lehti on journalistisesti itsenäinen yleisölehti, jonka tuotot käytetään kustantajan luonnon- ja ympäristönsuojelutyöhön. Lehti ilmestyy 10 kertaa vuodessa. Lehden päätoimittaja on vuodesta 2016 alkaen ollut Heikki Vasamies.

Lehti alkoi ilmestyä keväällä 1941. Se ilmestyi alkuun vuosikirjana, mutta vuonna 1956 se muuttui neljä kertaa vuodessa ilmestyväksi lehdeksi. 1960-luvulla alkoivat ympäristöaiheet tulla mukaan, ja niihin puututtiin ajoittain niin kiivaaseen sävyyn, että esimerkiksi metsäammattilaisia erosi liitosta. Vuonna 1971 lehti muuttui tilattavaksi lehdeksi, eikä enää kuulunut liiton jäsenmaksuun.

Suomen Luonnolla on Kansallisen mediatutkimuksen mukaan 155 000 lukijaa ja sen kokonaistavoittavuus digi mukaan lukien on 193 000. Lehden sosiaalisen median kanavissa on yhteensä yli 200 000 seuraajaa.

Suomen Luonto voitti vuonna 2011 Vuoden laatulehti -palkinnon. Suomen Luonnon artikkeleja on palkittu Aikakausmedian Edit-kilpailussa useana vuonna. Lehti on saanut muassa vuonna 2020 Vuoden kuvareportaasipalkinon, 2017 vuoden lifestyle-juttu-palkinon sekä vuoden digitaalinen ratkaisu -palkinnon #muutos-verkkolehdellä.

Lehti on vuodesta 2000 alkaen järjestänyt vuosittaisen Vuoden turhake -kilpailun. 

## Lähteet
* 

### Viitteet

## Aiheesta muualla
* Lehden kotisivut
Haperot ja rouskut

**Haperot ja rouskut** (Russulaceae) on helttasieniin kuuluva heimo, johon lasketaan Suomessa kasvavista sienistä kuuluvan kolme sukua: haperot (*Russula*), rouskut (*Lactarius*) ja jalorouskut (*Lactifluus*). Haperojen suku on erotettu perinteisesti rouskuista sillä, ettei niistä tule maitiaisnestettä. Heimon lajeilla on tyypillinen itiöemän rakenne, joka lohkeaa napsahtaen kuin raaka porkkana. Itiöemän rakenne ei siis ole yhtä kuituista kuin esimerkiksi suppilovahverolla. Mikroskooppinen tarkastelu osoittaa, että sekä rouskuilla että haperoilla on lähes pallomaiset solut ja kuviolliset itiöt.

## Lähteet
Stig Strömholm

**Stig Fredrik Strönholm** (s.  1931 Boden, Ruotsi) on ruotsalainen oikeustieteen tutkija ja kirjailija sekä Uppsalan yliopiston entinen varakansleri.

Strönholm opiskeli Uppsalassa ja valmistui oikeustieteen kandidaatiksi 1957. Oikeustieteen tohtorin tutkinnon Strönholm suoritti Münchenin yliopistossa ja valmistui 1964 ja valmistui toiseen kertaan oikeustieteen tohtoriksi Uppsalan yliopistosta vuonna 1966. Hänet nimitettiin Uppsalan yliopiston yleisen oikeustieteen professoriksi vuonna 1969, ja hän toimi yksityisoikeuden ja lakikollision professorina vuosina 1982–1997. Hän toimi Uppsalan yliopiston vararehtorina (*prorector*) 1978–1989 ja rehtorina (*rector magnificus*) 1989–1997. Vuonna 1988 hänet kutsuttiin Suomen Tiedeseuran kunniajäseneksi. Hän jäi eläkkeelle 1997.

Strömholm julkaisi esikoisromaaninsa *Dalen* 1976  ja on julkaissut sen jälkeen toistakymmentä muuta kaunokirjallista teosta ja muita teoksia.

Hän on ollut Academia Europæan jäsen vuodesta 1989.

## Suomennettu teos
* *Länsimaisen oikeusajattelun historia* (*A short history of legal thinking in the West*); suom. Raimo Siltala, Helsinki: Lakimiesliiton kustannus 1989 

## Lähteet
Kaksoisisku

**Kaksoisisku** () on vuonna 1991 ensi-iltansa saanut toimintaelokuva. Elokuvan ohjasi ja käsikirjoitti Sheldon Lettich. Kahta pääosaa näyttelee Jean-Claude Van Damme, joka oli myös mukana elokuvan käsikirjoittamisessa. Lisäksi Van Damme vastasi taistelukohtausten koreografiasta yhdessä Peter Malotan kanssa.

## Juoni
Elokuva kertoo kaksosista Chad ja Alex Wagnerista, jotka joutuivat erilleen toisistaan pienenä, vanhempien raa’an murhan seurauksena. Vuodet kuluvat, Chad ja Alex elävät toisistaan tietämättä. Chad toimii naisia naurattavana kuntosalinohjaajana Beverly Hillsissä, kun taas Alex elää Hongkongissa ja elättää itsensä salakuljettajana. Veljesten kohdatessa sattumalta he huomaavat että jotain yhteistä heissä kuitenkin on: kumpikin taitaa itsepuolustuslajeja. Kaksikko lyöttäytyy yhteen ja päättää kostaa vanhempiensa murhaajille.

## Näyttelijät

## Tuotanto
Elokuvan ohjannut ja käsikirjoittanut Sheldon Lettich kertoi saaneensa idean elokuvan tarinaan Cannon Filmsin kautta. Vieraillessaan Van Dammen kanssa Menahem Golanin toimistolla hän näki yhtiön seinällä käsikirjoituksen, joka perustui Alexandre Dumas’n pienoisromaaniin *Korsikan veljekset*. Golan oli pyytänyt jotain käsikirjoittajaa luomaan tarinan pohjalta toimintajännärin, jota ei kuitenkaan koskaan julkaistu. Sen sijaan Lettich kiinnostui ajatuksesta ja päätti luoda oman versionsa tarinasta.

## Palkinnot
### Ehdokkuudet
*MTV Movie Awards
**1992 Halutuin mies: Jean-Claude Van Damme

## Lähteet
Tony Sampson

**Tony Sampson** (s. 18. elokuuta 1978, Vancouver, Kanada) on kanadalainen näyttelijä. Hänet tunnetaan Eddyn ääniroolista animaatiosarjassa *[[Ed, Edd n Eddy]]* vuosina 1999–2007 sekä vuoden 2009 elokuvasta *[[Ed, Edd n Eddy's Big Picture Show]]*. Hän esiintyi myös 1990-luvulla televisiosarjassa *The Odyssey*.

## Ura
Sampson teki ensimmäisiä ääniroolejaan 1990-luvulla ja myöhemmin toimi dubbaajana useissa animesarjoissa, kuten Hikaru no Go, Mobile Suit Gundam Seed ja Ranma ½. Näytelmärooleja hän teki harvemmin 1990-luvulla esitetyn *The Odyssey* -televisiosarjan jälkeen.

## Aiheesta muualla
* TV.com 
* Retrojunk.com 
* Anime News Network
Hohtomiljoonakala

**Hohtomiljoonakala** (*Poecilia wingei*) on hammaskarppeihin kuuluva kala, miljoonakalan lähisukulainen. Lajit risteytyvät, ja monet akvaariokauppojen hohtomiljoonakalojen nimellä myymistä yksilöistä ovatkin risteymiä.

## Koko ja ulkonäkö

Hohtomiljoonakalanaaras on hopeanharmaa, 4–5&nbsp;cm pitkä ja sopusuhtainen. Koiras on 3&nbsp;cm pitkä, naarasta huomattavasti värikkäämpi ja isokokoisten väriläikkien peittämä. Väriläiskät vaihtelevat yksilöstä toiseen ja voivat olla mustia, oransseja, vihreitä tai sinisiä.

## Alkuperä
Hohtomiljoonakalat ovat kotoisin Etelä-Amerikasta Venezuelasta.

## Käyttäytyminen ja lisääntyminen
Hohtomiljoonakala on parvikala, joka vaatii ympärilleen vähintään kuuden kalan parven. Lisääntyminen on samanlaista kuin miljoonakalalla.

## Vesiolot ja ravinto
Luonnossa hohtomiljoonakalat elävät laguuneissa murtovedessä 2&nbsp;cm:n – 3 metrin syvyydessä. Niiden kotivesissä lämpötila on 27–30&nbsp;°C. Akvaarioissa niitä voi pitää viileämmässäkin vedessä, 24–28&nbsp;°C:ssa, mutta kuitenkin yleensä lämpimämmässä kuin miljoonakaloja. Veden happamuuden tulee olla 6,5–8&nbsp;pH ja kovuuden alle 20&nbsp;°dH.

Hohtomiljoonakalat ovat kaikkiruokaisia.

## Lähteet
Acid Air Raid

**Acid Air Raid** on brittiläisen Solar Questin vuonna 1993 ilmestynyt maxi-single, joka julkaistiin Chocin omistamalla Choci's Chewns -levymerkillä. Kappale löytyy myös Solar Questin AcidOphilez-kokoelmalevyltä.

Levy sisältää neljä versiota nimikappaleesta ja lukeutuu acid trancen merkittävimpiin julkaisuihin.

Vuonna 2001 Tracid Traxx uudelleenjulkaisi Acid Air Raidin, lisättynä Silent Breedin uudelleenmiksauksella.

## Kappaleet

# 
# 
# 
# 

## Aiheesta muualla

* Acid Air Raid Discogs-sivustolla
Tryptamiini

**Tryptamiini** on aineenvaihduntatuote jota esiintyy pieninä pitoisuuksina eläimissä, kasveissa ja elintarvikkeissa. Tryptamiini on biogeeninen amiini, jollaisia voi muodostua elintarvikkeisiin pilaantumisen yhteydessä. Muiden muassa aivojen välittäjäaine serotoniini kuuluu tryptamiineihin. Tryptamiini nostaa verenpainetta ja aiheuttaa ruokamyrkytyksen. Tryptamiinia esiintyy nisäkkäiden aivoissa luontaisesti ja sillä uskotaan olevan rooli neuromodulaattorina tai välittäjäaineena. Tryptamiini toimii TAAR agonistina, serotoniinia vapauttavana aineena ja serotoniiniaktiivisuuden lisääjänä. Sen hajottaa elimistössä MAO-A ja MAO-B. Rottien aivojen tryptamiinipitoisuus on noin 3,5&nbsp;pmol/g.

Tryptamiinin aiheuttamia oireita ovat migreenityyppinen päänsärky, ihon punoitus, nokkosihottuma, vatsakivut sekä ripuli. Mukana voi myös olla huimausta, huulten ja kielen turvotusta sekä sydämentykytystä.

Kasveissa tryptamiini toimii auksiini indoli-3-etikkahapon biosynteesin välivaiheena. Tryptamiinin kemiallisesti valmistettavia lukemattomia johdannaisia ja sukulaisaineita käytetään niin sanottuina muuntohuumeina. Myös luonnosta löytyviä tryptamiineja, kuten useissa sienilajeissa esiintyvää psilosybiiniä tai esimerkiksi shamaanikahvikki (*Psychotria viridis*) -kasvissa esiintyvää dimetyylitryptamiinia voidaan käyttää päihtymistarkoitukseen.

## Lähteet

## Aiheesta muualla
*Elintarvikkeiden biogeeniset amiinit – Ruokavirasto 
*PubChem: Tryptamine 
*KEGG: Tryptamine 
*ChemBlink: Tryptamine
North American XB-70 Valkyrie

**North American XB-70 Valkyrie** oli yhdysvaltalainen 1960-luvulla kehitetty prototyyppi Mach 3 -nopeuden pommikoneesta.

## Kehitys
Valkyrie ylitti äänennopeuden ensimmäistä kertaa kolmannella testilennollaan 12. lokakuuta 1964.
Kone oli nopeampi kun mikään tuonaikainen hävittäjä ja sai Neuvostoliiton kehittämään MiG-25-hävittäjän. Valkyrien lakikorkeus (24&nbsp;400 m/80&nbsp;000 jalkaa) oli myös lähes ylivoimainen tuon ajan ilmatorjuntaohjuksille sekä hävittäjille. Ennen MiG-25:n kehittämistä Valkyriellä ei ollut konkreettista vastustajaa kunhan se pääsi riittävän korkealle, minne vihollisella ei ollut enää mahdollisuutta päästä.

XB-70 -projekti keskeytettiin vuonna 1967, jolloin kaksi prototyyppiä oli valmistunut. Kehitysohjelma oli erittäin kallis, ja koneiden yksikköhinta nousi liian korkeaksi jopa Yhdysvaltain ilmavoimille.

Ensimmäisenä valmistunut koekone on nykyisin museoituna Daytonissa, Ohiossa, mutta toinen kone tuhoutui 8. kesäkuuta 1966 törmäyksessä F-104-hävittäjän kanssa. Onnettomuudessa kuoli kaksi pilottia. Heistä toinen oli Joseph Albert Walker, ensimmäinen kahdesti (X-15-koneella) avaruudessa käynyt ihminen. 

Kone käytti tasaista runkoa sekä saranoituja ulompia siipipaneeleita. Aliääninopeuksissa ulommat paneelit olivat vaaka-asennossa nostovoiman saamiseksi. Yliääninopeuksissa paneelit kallistuivat alaspäin, joka vähensi ilmanvastusta ja lisäsi pystyssä olevaa siipipinta-alaa vakauden lisäämiseksi. Eturungossa oli lisäksi Canard-siipi. Koneella todettiin heikko suuntavakaus ja sillä tehtiin vain yksi lento yli Mach 3 -nopeudella.

1960-luvulla miehitettyjen pommikoneiden tulevaisuus oli epävarma ja eräiden mielestä tulevaisuus oli ohjuksissa, joka osaltaan johti B-70 -ohjelman lopettamiseen.

## Tekniset tiedot (XB-70A)

## Lähteet
*Sharpe, Michael: Attack and interceptor jets, Grange Books, Lontoo Englanti, 2002 (englanniksi, s. 225) 

### Viitteet

## Aiheesta muualla
Iiris-keskus

**Näkövammaisten palvelu- ja toimintakeskus Iiris** on Helsingin Itäkeskuksessa sijaitseva näkövammaisille soveltuvan selkeän ja esteettömän rakentamisen esimerkkikohde. Joulukuussa 2003 valmistunut Näkövammaisten palvelu- ja toimintakeskus Iiris on suunniteltu esteettömäksi aisti- ja liikuntavammaisille kävijöille sekä vanhuksille. Iiris-keskukseen on koottu saman katon alle kaikki näkövammaisten keskeisimmät palvelut.

Rakennuksessa toimivat muun muassa Näkövammaisten liitto ry, Helsingin ja Uudenmaan Näkövammaiset ry (HUN), Fysioterapia-alan Näkövammaiset ry (FAN), Näkövammaisten Kulttuuripalvelu ry, Suomen Kuurosokeat ry, Celia – Näkövammaisten kirjasto, Retinitis-yhdistys ry, Vammaisfoorumi ry ja Suomen Näkövammaissäätiö.

Tilat on suunniteltu monikäyttöisiksi: päivällä kuntoutus- ja koulutuskäytössä olevat tilat palvelevat iltaisin ja viikonloppuisin näkövammaisten järjestötoimintaa sekä erilaisia harrastusryhmiä mm. teatteria, kuoroja, orkestereita ja opintopiirejä. Iiriksessä on myös 40 majoitushuonetta.

Vuonna 2004 Rainer Mahlamäki ja muut Iiris-keskuksen suunnittelijat saivat Helsingin kaupungin Rakentamisen Ruusu -palkinnon. Perustelujen mukaan tämä suuriskaalaisen puhdasmuotoinen rakennus sijoittuu raskaaseen likenneympäristöönsä entistä rakennuskantaa täydentäen. Sen arkkitehtonisia aiheita pidettiin rohkeina ja vaikuttavina sekä päivällä että pimeällä, ja kaikkien yksityiskohtienkin sanottiin olevan huoliteltuja. Erityisesti tuomaristo arvosti paneutumista sisätilojen toiminnallisuuteen, mikä on vaatinut perusteellista perehtymistä ja yhteistyötä kaikkien osapuolten kesken.

## Esteettömiä ratkaisuja
* keskeinen sijainti
* selkeä pohjapiirros, suorat kulmat
* opasteet: isokirjoitusta, pistekirjoitusta, kohomerkintöjä
* ohjaavat laatat, listat ja kaiteet
* puhuvat hissit ja äänimajakat
* korkeahko yleisvalaistus ja häikäisyn esto
* kontrastit, väritys
* esteetön pääsy pyörätuolilla
* akustiikka – erilaisten kaikutilojen hyödyntäminen
* keskeisissä tiloissa on induktiosilmukka.

## Lähteet

*Iiris.fi
*Ii­rik­ses­sä toimivat yhteisöt
### Viitteet
Orgisms

**Orgisms** on brittiläisen Solar Questin studioalbumi, jonka julkaisi Entropica vuonna 2002.

Levy koostuu kahdesta CD-levystä, joista ensimmäisellä on vuonna 1994 julkaistun Orgship-albumin kappaleet miksattuna yhteen ja toisella on Solar Questin uutta materiaalia. Tyylilajina on rytmillinen ambient.

## Kappaleet

### Levy 1 (Orgisms)

# 
# 
# 
# 
# 
# 
# 
# 
# 
# 
# 

### Levy 2 (Orgship)

# 
# 
# 
# 
# 
# 
# 
# 

## Aiheesta muualla

* Orgisms Discogs.comissa
Forseti

**Forseti** oli Skandinavian mytologian oikeudenmukaisuuden, rauhan ja totuuden jumala. Hänen vanhempansa olivat Balder ja Nanna. Forseti syntyi Helgolandissa. Forseti asui myöhemmin palatsissaan Glitnirissä, jossa kultaiset pilarit ja hopeinen katto. Hän myös sovitteli ihmisten ja jumalten välisiä kiistoja palatsissaan. Häntä sanottiin myös kaikkien mahdollisten kiistojen ratkaisijaksi. Hänen muita nimiään on Forsete, Fosite ja Foseti. 

## Lähteet

## Aiheesta muualla

* Varjojen Kirja – Forseti
M/S Midas

**M/S Midas** () on ahvenanmaalaiseen Godby Shipping -ryhmään kuuluvan Minicarriers Ab:n omistukseen rekisteröity ro-ro-rahtialus. Se on rakennettu vuonna 1990 J.J. Sietaksen telakalla Hampurissa, Saksassa. Kuollutta painoa aluksella on 4&nbsp;491 tonnia ja jääluokitus on 1A eli alus pystyy useimmissa jääolosuhteissa kulkemaan yksin. *Midas* on rekisteröity Suomen lipun alle. Nykyisin laiva on aikarahdattu UPM-Kymmenen liikenteeseen, reitille Rauma–Hamina–Rouen. Lastina alus kuljettaa yleensä paperituotteita, kappaletavaraa ja roro-yksiköitä.

Midaksen sisaralus on M/S Mimer.

## Käyttöhistoria

30. tammikuuta 1990 alus laskettiin vesille ja 9. maaliskuuta se luovutettiin suomalaisen Oy Rettig Ab:n omistukseen, joka rekisteröi aluksen Suomen lipun alle. Kotisatamaksi tuli Turku. Tuolloin aluksen nimi oli *Bore Sea*. Tämän jälkeen suomalainen Bore Line aloitti liikennöinnin aluksella, reitillä Helsinki–Kotka–Terneuzen–Rotterdam–Chatham. 1. tammikuuta 1992 ja 9. tammikuuta 1995 välisen ajan Bore Sea oli aikarahdattuna Finncarriersin liikenteessä. 

Vuonna 1995 laiva aikarahdattiin Transfennican liikenteeseen, Suomen ja Länsi-Euroopan välille. Lokakuussa 1995 alus siirtyi Hangon ja Lyypekin väliseen liikenteeseen. Vuonna 1996 Mimer aloitti liikennöinnin linjalla Suomi–Britannia–Ranska. Tammikuussa 1997 reitti vaihtui jälleen; Rauma–Lyypekki. Joulukuun puolivälissä 1999 alus päätyi nykyisen omistajansa haltuun. Samalla se sai myös nykyisen *Midas* -nimensä. Tämän jälkeen Midas aikarahdattiin UPM-Kymmenen liikenteeseen. 

Vuodesta 2012 lähtien alus on liikennöinyt Karibian merellä. Se on rahdattu ranskalaiselle CMA CGM:lle sekä amerikkalaiselle Marinex Cargo Linelle Karibian linjaliikenteeseen. Myös Godby Shipping:in toinen alus, Mimer, purjehtii nykyisin samoilla vesillä. 11.1.2016.

## Lähteet

## Aiheesta muualla
*Fakta om Fartyg – M/S Bore Sea 
*Godby Shipping: mv Midas
Daydream

**Daydream** on yhdysvaltalaisen  laulajan Mariah Careyn albumi vuodelta 1995. Se on Careyn kuudes albumi, viides studioalbumi, ja yksi maailman eniten myydyistä äänilevyistä. Tyylillisesti albumi poikkeaa Careyn aikaisemmista töistä, sillä siinä on enemmän vaikutteita R&B:stä ja jopa hiphopista, eikä niinkään puhtaasta popista.  Recording Industry Association of America eli RIAA myönsi sille timanttilevyn, joka vastaa kymmenkertaista platinalevyn myyntiä. Levyä on myyty Yhdysvalloissa 7,54 miljoonaa kappaletta ja maailmanlaajuisesti 25 miljoonaa kappaletta.

Vaikkakaan Columbia Records ei ollut vaikuttunut Careyn uudesta albumista, kriitikot ja fanit ottivat sen hyvin vastaan. Joidenkin mielestä albumi oli Careyn siihen astisista paras. Esimerkiksi Stephen Thomas Erlewine kirjoitti Allmusic-lehdessä Careyn todellakin tietävän, kuinka koota albumi.

## Kappaleet
#
#
#
#
#
#
#
#
#
#
#
#

## Singlet
* *Fantasy* (12. syyskuuta 1995)
* *One Sweet Day* (14. marraskuuta 1995)
* *Open Arms* (5. joulukuuta 1995, Iso-Britannia)
* *Always Be My Baby* (29. joulukuuta 1995)
* *Forever* (10. maaliskuuta 1996, Iso-Britannia)
* *Underneath the Stars* (20. toukokuuta 1996)

## Lähteet
Eila (elokuva)

**Eila** on vuonna 2003 valmistunut suomalainen draamaelokuva, jonka on ohjannut Jarmo Lampela. Vuonna 2004 elokuva oli ehdolla kahdeksasta Jussi-palkinnosta, joista se voitti kaksi: Jarmo Lampela parhaasta ohjauksesta ja Sari Mällinen parhaasta naispääosasta.

Elokuva perustuu tositapahtumiin Rakennushallituksen lakkauttamisesta vuonna 1994 seuranneista irtisanomisista ja tästä syntyneestä oikeudenkäynnistä.

## Juoni

Siivooja Eila Salosen poika Mika vapautuu vankilasta ja muuttaa Eilan luokse asumaan. Pian Eilan työtoverit ryhtyvät lakkoon huonojen työehtojen takia. Eila ei kuitenkaan tahdo lakkoon mukaan, koska ei halua menettää työpaikkaansa, jolloin hänen olisi hankalampaa saada poikansa uuden elämän alkuun. Myöhemmin Eila saa postissa irtisanomiskirjeen ja päättää haastaa valtion oikeuteen.

## Rooleissa

## Lähteet
Muska (albumi)

**Muska** on suomalaisen laulajan Muskan esikoisalbumi. Se julkaistiin vuonna 1973. CD-versio levystä ilmestyi vuonna 1991. Svart Records julkaisi myöhemmin albumin rajoitettuna vinyyliuusintapainoksena.

Albumilla soittava taustayhtye on käytännössä Wigwam täydennettynä kitaristi Albert Järvisellä. Yhtyeen perustan muodostavat Pekka Pohjola, Jukka Gustavson ja Ronnie Österberg. Levyllä lisäksi vierailevat Antero Jakoila, Pepe Willberg ja Pave Maijanen sekä ensisijaisesti jazz-muusikkoina tunnetut Esko Rosnell, Juhani Aaltonen ja Erik Dannholm. Albumin tuotti Måns Groundstroem.

## Kappaleet
# 
# 
# 
# 
# 
# 
# 
# 
# 
# 

### CD:n bonuskappaleet
# 
# 
# 
# 
# 
# 
# 
# 

## Kokoonpano
* Muska – laulu
* Pekka Järvinen – kitara
* Jukka Gustavson – piano
* Pekka Pohjola – basso
* Ronnie Österberg – rummut

### Vierailevat muusikot
* Erik Dannholm – tenorisaksofoni (kappale 5)
* Juhani Aaltonen – tenorisaksofoni (kappale 5)
* Simo Salminen – trumpetti (kappale 5)
* Heikki Hiekkala – piano (kappale 2)
* Kaj Westerlund – piano (kappaleet 6 ja 10)
* Antero Jakoila – kitara (kappaleet 6 ja 10)
* "Roy" Rabb – steel-kitara (kappale 10)
* Måns Groundstroem – basso (kappaleet 6 ja 10)
* Esko Rosnell – rummut (kappaleet 6 ja 10)
* Pepe Willberg – taustalaulu (kappale 6)
* Pekka Maijanen – taustalaulu (kappale 6)
* Pekka Suvanto – taustalaulu (kappaleet 1 ja 7)

### Tuotanto
* Måns Groundstroem – tuottaja
* Erkki Hyvönen – äänittäjä Finnvox
* Mika Jussila – masteroija (Finnvox)
* Lasse Takamäkia – kannet
* Mauri Helenius – kansikuva

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Tää se päivä on

**Tää se päivä on** on suomalaisen rock-laulaja Muskan toinen studioalbumi. Se julkaistiin vuonna 1977.

## Kappaleet
#  (Gaye, Stevenson - Hunter – suom. san. Hector)
#  (Holland - Dozier - Holland – suom. san. Harri Rinne)
#  (Buddy Holly, Jerry Allison, Norman Petty, suom. san. Hector)
#  (Ike Turner – suom. san. Hector)
#  (Holland, Long – suom. san. Harri Rinne)
#  (Greenwich – suom. san. Hector)
#  (Holland - Dozier - Holland – suom. san. Harri Rinne)
#  (A. Guthrie – suom. san. Juice Leskinen)
#  (Alguero Dasca – Kari Tuomisaari)
#  (Dave Lindholm)
#  (Porter - Hayes – suom. san. Harri Rinne)
#  (Kay Millet – suom. san. Hector)

### CD-bonukset
#  (Henry Glover – Pelle Miljoona)
#  (King, Steward – M.A. Numminen)

### Lisätietoja
Tuotanto: Bruno Korpela ja Antero Jakoila.

Kansikuva: Timo Kelaranta.

Taustalaulut: Anna Babitzin ja Maarit Hurmerinta.

Kitarat: Albert Järvinen (3), Hande Salakka (4), Janne Ödner (9), Dave Lindholm (10).

## Lähteet
Pidä kii

**Pidä kii** on suomalaisen rock-laulaja Muskan kolmas studioalbumi. Se julkaistiin vuonna 1991.

## Kappaleet
# 
# 
# 
#  (Kirka & Muska)
# 
# 
# 
# 
# 
# 

## Lähteet

## Aiheesta muualla
* Pidä kii discogs.com -sivustolla
Paha silmä (albumi)

**Paha silmä** on suomalaisen rock-laulaja Muskan viides studioalbumi. Se julkaistiin vuonna 2001.

## Kappaleet
# 
# 
# 
# 
# 
# 
# 
# 
# 
# 

## Muusikot
* Muska – laulu
* Janne Haavisto – rummut ja perkussiot (1-5)
* Tero Pulkkinen – kitarat, perkussiot ja taustalaulu (1-5)
* Pekka Gröhn – piano, urut (1-5)
* Miikka Paatelainen – kitarat ja taustalaulu (1-5)
* Eeva Koivusalo – basso (1-5)
* Niklas Nylund – kitara (6-8)
* Mikko Paavola – kitara (6, 9)
* Pasi Lehtinen – urut (6, 9), piano (9)
* Anssi Växby – basso (6, 9), farfisa ja taustalaulu (9)
* Anssi Sopanen – rummut (6, 8, 9)
* Christian Hellman – kitara ja taustalaulu (8)
* Ville Valovirta – basso (8)
* Markus Koskinen – kitara (9)
* Tuure Kilpeläinen – taustalaulu (9)
* Sami Sopanen – taustalaulu (9)
* Aarno Paakkari – piano (10)

## Aiheesta muualla
* Paha silmä discogs.com -sivustolla
Casa Academica

**Casa Academica** on Helsingin Etu-Töölössä sijaitseva rakennus, joka toimii osakuntatalona. Siellä ovat vuodesta 1974 toimineet Helsingin yliopiston Keskisuomalainen Osakunta ja Svenska Handelshögskolanin ylioppilaskunta Svenska Handelshögskolans Studentkår.

Perhonkadulla sijaitseva rakennus valmistui vuosina 1972–1975 ja se edustaa teollista rationalismia. Sen suunnitteli  arkkitehtuuritoimisto Huhtiniemi–Söderholm.

## Lähteet

## Aiheesta muualla
Täplälosserokala

**Täplälosserokala** (*Ostracion cubicus*) on losserokaloihin kuuluva kala. Losserokalojen pitämistä akvaariossa ei suositella siksi, että ne voivat stressitilanteissa tai vahingoittuessaan päästää akvaarioon myrkkyä, joka tappaa muut kalat.

## Koko ja ulkonäkö

Täplälosserokala voi kasvaa 45&nbsp;cm pitkäksi. Se on pohjaväriltään vihreänkellertävä, nuorena keltaisempi kuin vanhana, ja sen ihoa koristavat pyöreähköt pilkut. Vartalonmuoto on melkein kuutiomainen.

## Alkuperä
Täplälosserokala on peräisin Indopasifiselta merialueelta, Punaiselta mereltä ja Itä-Afrikan ja Havaijin väliseltä alueelta. Punaisenmeren yksilöt poikkeavat muista ulkonäöltään.

## Käyttäytyminen
Nuoret täplälosserokalat piileksivät riutan onkaloissa.

## Ravinto
Täplälosserokalat syövät pääasiassa levää.

## Lähteet
Albert Gore, Sr.

**Albert Arnold Gore, Sr.** (26. joulukuuta 1907 Granville, Tennessee – 5. joulukuuta 1998 Carthage, Tennessee) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Tennesseen neljännestä vaalipiiristä vuosina 1939–1953, poikkeuksena noin kuukauden mittainen ajanjakso vuosien 1944 ja 1945 vuodenvaihteessa, jolloin hän erosi edustajainhuoneesta voidakseen palvella Yhdysvaltain armeijassa. Edustajainhuoneen jälkeen Gore toimi senaattorina vuosina 1953–1971. Hän pyrki vielä vuoden 1970 vaaleissa jatkokaudelle, muttei tullut valituksi.

Gore oli syntyperäinen tennesseeläinen ja koulutukseltaan lakimies. Hän meni vuonna 1937 naimisiin Pauline LaFonin kanssa. Parin avioliitosta syntyi kaksi lasta – Nancy ja Al – joista ensimmäinen menehtyi keuhkosyöpään vuonna 1984. Jälkimmäinen toimi Yhdysvaltain varapresidenttinä vuosina 1993–2001 ja sai Nobelin rauhanpalkinnon syksyllä 2007.

Gore opetti vuosina 1970–1972 lakia Vanderbiltin yliopistossa. Hän piti myöhempinä vuosinaan antiikkikauppaa ja kuoli vain hieman ennen kuin olisi täyttänyt 91 vuotta. 

## Lähteet
Anna mulle aikaa

__NOTOC__
**Anna mulle aikaa** on suomalaisen rock-laulaja Muskan kuudes studioalbumi. Se julkaistiin vuonna 2005.

## Kappaleet
Sävellykset ja sovitukset Tero Pulkkinen, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Kokoonpano

### Muusikot
* Muska – laulu
* Tero Pulkkinen – kitarat, haitari, perkussiot, taustalaulu, puhallinsovitukset
* Pekka Gröhn – piano, urut, basso
* Sami Kuoppamäki – rummut
* Olli Haavisto – steel-kitara
* Ari Lampinen – kitara
* Abdissa "Mamba" Assefa – perkussiot
* Kai Jämsä – taustalaulu
* Heikki Keskinen – tenorisaksofoni, puhallinsovitukset
* Jukka Eskola – trumpetti
* Juha "Jay" Kortehisto – pasuuna
* Heikki Pohto – baritonisaksofoni, alttosaksofoni, bassoklarinetti
* Asko Ahonen – basso ("Murheinen kuu")
* Aarno Paakkari – piano ("Suo")

### Tuotanto
* Tero Pulkkinen – tuottaja, äänittäjä
* Asko Ahonen – äänittäjä, miksaaja
* Ari Lampinen – äänittäjä
* Olli Haavisto – äänittäjä
* Mika Jussila – masteroija (Finnvox)
* Kala-Hande – tuottaja (kappale "Anna mulle aikaa")
* Clas-Olav Slotte – valokuvat
* Olli Pekkola – kansikuva

## Aiheesta muualla
* ''Anna mulle aikaa'' discogs.com -sivustolla
Ylimysjärvi

**Ylimysjärvi** on Kauhajoella sijaitseva pieni, humuspitoinen ja umpeenkasvanut järvi. Järven valuma-alue on soinen ja pieni. Ylimysjärvi on luonnontilassa ja siihen ovat vaikuttaneet järven ympärillä olevien soiden ojitukset, joista johtuen vedet valuvat suoraan järveen. Myöskään järven rantoja ei ole rakennettu, itäpuolelle rakennettua lintutornia lukuun ottamatta. Ylimysjärvi on erämainen metsä- ja suorantojensa vuoksi. Järvikortetta kasvaa kaikkialla Ylimysjärvessä sekä saraniittyvyöhyke on laaja johtuen maaston alavuudesta.

Ylimysjärvi on yksi Kauhajoen kaupungin alueella sijaitsevista yhdeksästä Natura 2000 -alueesta.

Järvi lienee saanut nimensä maantieteellisen sijaintinsa ansiosta, se on Karvianjokeen laskevista vesistöistä ylin järvi.

## Linnusto
Järveä suosivat erityisesti kortteikkojen linnut ja järvi kuuluukin valtakunnalliseen lintuvesiensuojeluohjelmaan. Ylimysjärven itärannalla sijaitsee myös Kauhajoen kaupungin ylläpitämä lintutorni. Ylimysjärveä pidetään yhtenä valtakunnallisesti arvokkaista lintujärvistä.

Ylimysjärvellä tavattavia lintuja:

*Kurki – *Grus grus*
*Mustakurkku-uikku – *Podiceps auritus*
*Ruskosuohaukka – *Circus aeruginosus* 
*Sinisuohaukka – *Circus cyaneus*
*Kalatiira – *Sterna hirundo*
*Liro – *Tringa glareola*
*Pikkujoutsen – *Cygnus columbianus bewickii*
*Laulujoutsen – *Cygnus cygnus*
*Luhtahuitti – *Porzana porzana*
*Teeri – *Tetrao tetrix*

## Lähteet
Anne-Caroline Chausson

**Anne-Caroline Chausson** (s. 8. lokakuuta 1977 Dijon) on ranskalainen maastopyöräilijä. Chausson on voittanut alamäkiajon maailmanmestaruuden kahdeksan kertaa peräkkäin vuosina 1996–2003 ja 2005 ja lisäksi hän voitti nuorten maailmanmestaruuden vuosina 1993–1995; Dual Slalomin vuosina 2000 ja 2001 sekä 4 Crossin vuosina 2002 ja 2003.

Chaussonista tuli Pekingissä 2008 BMX-pyöräilyn ensimmäinen olympiavoittaja naisissa. Finaalissa hän kävi tiukan taiston brittiläisen Shanaze Readen kanssa. Tämä kuitenkin kaatui viimeisessä mutkassa osuttuaan Chaussonin takarenkaaseen.

## Lähteet

## Aiheesta muualla
George Burns

**George Burns** (syntyjään **Nathan Birnbaum**, 20. tammikuuta 1896 New York, New York &ndash; 9. maaliskuuta 1996 Beverly Hills, Kalifornia) oli yhdysvaltalainen koomikko ja näyttelijä.

Burns tuli tunnetuksi vaudevillesta, elokuvista, radiosta ja televisiosta. Hän teki yhteistyötä vaimonsa, koomikko Gracie Allenin kanssa koomikkoparina Burns ja Allen. Pari oli naimisissa vuodesta 1926 Gracien kuolemaan 1964. 

Burns nousi uudelleen suosituksi korkealla iällä. Hän voitti vuonna 1975 parhaan miessivuosan Oscar-palkinnon roolistaan elokuvassa *[[Aurinkoiset pojat]]*.

Burns kuoli kotonaan Beverly Hillsissä Kaliforniassa 9. maaliskuuta 1996 ehdittyään hieman yli kuukautta aiemmin täyttää sata vuotta.

Burnsilla on tähti Hollywood Walk of Famella.
Dungen

**Dungen** on ruotsalainen rock-yhtye. Yhtyeen musiikissa on vaikutteita 1960- ja 1970-luvun rockista ja ruotsalaisesta kansanmusiikista. Aiemmin yhtye soitti hyvinkin kansanmusiikkityylistä musiikkia, mutta *Ta det lugnt* -albumin myötä yhtye siirtyi enemmänkin psykedeeliseen rockiin. Yhtye on tehnyt neljä musiikkivideota. Vuonna 2005 Dungen esiintyi Late Night with Conan O'Brien -tv-show'ssa.

## Diskografia
### Albumit
* 1997 *Dungen* (Demokasetti)
* 2001 *Dungen* (12" vinyyli)
* 2002 *2* (12" vinyyli)
* 2002 *Stadsvandringar* (CD)
* 2004 *Ta det lugnt* (CD ja 12" vinyyli)
* 2005 *Dungen* (Kokoelmalevy vuosien 1999–2001 materiaalista CD)
* 2005 *Ta det lugnt* (USA-julkaisu CD, jossa on 4 lisäkappaletta)
* 2006 *Tyst minut* (12" vinyyli)
* 2007 *Tio Bitar* (CD)
* 2008 *4* (CD)
* 2010 *Skit i allt* (CD)
* 2015 *Allas Sak* (CD ja 12" vinyyli)
* 2016 *Häxan*
* 2020 *Dungen Live*
* 2022 *Är För Mycket och Tusen Aldrig Nog*

### Singlet
* 2002 *Solen stiger upp* (CD)
* 2002 *Stadsvandringar* (CD)
* 2003 *Jag vill va' som du* (CD)
* 2005 *Festival* (7" vinyyli)
* 2005 *Panda* (7" vinyyli)
* 2006 *Festival* (7" vinyyli)
* 2008 *Sätt att se* (12" vinyyli)
* 2011 *Öga, näsa, mun* (7" vinyyli)

## Aiheesta muualla
*Yhtyeen viralliset sivut
Homburg (Saarland)

**Homburg** on kaupunki Saarlandin osavaltiossa, luoteisessa Saksassa. Se on Saarpfalz-Kreisin piirikunnan keskuskaupunki ja noin 44&nbsp;000 asukkaallaan Saarlandin kolmanneksi suurin kaupunki. Sen pinta-ala on 82,64 neliökilometriä ja asukastiheys 533 as./km². 

Homburgiin on liitetty ympäröiviä kuntia kolmeen otteeseen. 1. huhtikuuta vuonna 1936 siihen liitettiin Erbach-Reiskirchenin kunta ja 1. huhtikuuta vuonna 1938 Bruchhof-Sanddorfin kunta. Saarlandin alue- ja hallintouudistuksen myötä vuonna 1974 kaupunkiin liitettiin kunnat Einöd, Jägersburg, Kirrberg ja Wörschweiler.

Homburgissa sijaitsee Saarlandin yliopiston lääketieteen yksikkö.

## Ystävyyskaupungit
*  La Baule (Ranska, vuodesta 1984)
*  Ilmenau (Saksa, vuodesta 1989)

## Aiheesta muualla

* Homburgin kaupungin viralliset Internet-sivut